खरकई नदी की सफाई का उठाया बीड़ा
बागबेड़ाके युवाओं ने शहर की लाइफ लाइन माने जानेवाली खरकई नदी को साफ करने का बीड़ा उठाया है। ये छात्र 24 दिसंबर से नदी को साफ करने के अभियान में जुटे हैं। पांच दिनों में इन्होंने बागबेड़ा बड़ौदा घाट से शिव घाट तक नदी की सफाई की है। इस दौरान इन्होंने नदी से कई टन कचरा बाहर किया है। इन छात्रों में सफाई के प्रति जुनून को देखकर अब आस-पास के अन्य युवा भी इनके अभियान में सहयोग कर रहे हैं। आलम यह है कि दो-तीन छात्रों से शुरू हुए नदी साफ करने के इस अभियान से अब एक दर्जन से अधिक युवा जुड़ चुके हैं। इनके इस सराहनीय काम की चहुंओर प्रशंसा हो रही है।
ये युवा कर रहे नदी की सफाई
अमरशर्मा, संजीत झा, सुरेश राव, अभिलाष झा, गोलू मुंडा, विक्की कुमार, अभिषेक पासवान, चंदन झा, रोहित सिंह, शंकर झा, श्रीनिवास राव, दीपक शर्मा, संजय मंडल।
पूरी नदी साफ करने का लक्ष्य
युवाओंका कहना है कि उन्होंने जो संकल्प लिया है, उसे पूरा करने में जितना भी दिन लगे, वे पूरी खरकई नदी की सफाई के बाद ही रुकेंगे। यह केवल हमारा नहीं पूरे शहर से जुड़ा मामला है।
गंदगीदेख सफाई का लिया प्रण
इनयुवकों की टीम में शामिल संजीत झा ने बताया कि वे नदी के गंदे होने की लगातार खबरें सुनते थे। एक दिन अचानक वे उनके कुछ साथी नदी के पास घुमने गए और वहां देखा कि नदी में मछलियां मरी पड़ी हैं। जांच में पता चला कि नदी का पानी प्रदूषित होने के कारण मछलियां मर रही हैं। इसके बाद सबने नदी को साफ करने का प्रण लिया और इसकी शुरुआत की।
खरकई नदी की सफाई करते बागबेड़ा के युवा।
hin_Deva hin_Deva hin_Deva mar_Deva hin_Deva hin_Deva hin_Deva hin_Deva bho_Deva